Juosvasis karklas

Juosvasis karklas (Salix myrsinifolia) – gluosninių šeimos (Salicaceae) augalų rūšis.

Natūraliai paplitęs Šiaurės, Vakarų, Vidurio ir Rytų Europoje, Balkanuose, Vakarų Sibire.Salix myrsinifolia Salisb., Nordic Baltic Genebanks Information System (GeNBIS)

Tai 1,5–4 m aukščio krūmas. Jaunos šakelės apaugusios pilkais plaukeliais, juosvos. Lapai iki 2,5–10 cm ilgio, subrendę tamsiai žali, matiniai, apatinė pusė šviesiai žalia ar melsva, kiek plaukuota ar plika, kraštas smulkiai dantytas ar raukšlėtas. Lapai džiūdami pajuoduoja. Prielapiai pailgi. Ūgliai plaukuoti. Žydi balandį–gegužę. Vyriškieji žirginiai pailgai kiaušiniški, moteriški cilindriški.

Lietuvoje juosvasis karklas dažnas, auga pievose, krūmynuose, pagrioviuose, šlapiuose ir užpelkėjusiuose miškuose.

Augalo šakomis, lapais, ūgliais maitinasi bebrai, briedžiai.Бородин Л. П. Учет, размещение и кормовая база лося в Окском заповеднике // Труды Окского государственного заповедника / В. Н. Макаров. – М., 1940. – С. 138.Федюшин А. В. Речной бобр, его история, жизнь и опыты по размножению. – М.: Редакционно-издательский отдел Главпушнины НКВТ, 1935. – 359 с.

 Šaltiniai 

Kategorija:Gluosniniai
Kategorija:Medžiai ir krūmai